A Bizottság 1308/96/EK rendelete

(1996. július 4.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 1192/96/EK rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel a kettős ellenőrzési rendszerekre és a textiltermékek Közösségbe történő importja kapcsán végrehajtott előzetes és utólagos közösségi ellenőrzésre vonatkozó, hatályban lévő közösségi intézkedések alapján indokolt, hogy a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett és e rendelet rendelkezéseinek meg nem felelő kötelező érvényű tarifális felvilágosításra a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [3] 12. cikke (6) bekezdésének rendelkezései értelmében a jogosult még 60 napig hivatkozhasson;

mivel az e rendeletben előírt intézkedések összhangban vannak a Vámkódex Bizottság vám- és statisztikai nómenklatúrával foglalkozó részlegének a véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

A kettős ellenőrzési rendszerekre és a textiltermékek Közösségbe történő importja kapcsán végrehajtott előzetes és utólagos közösségi ellenőrzésre vonatkozó, hatályban lévő közösségi intézkedések alapján a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett, e rendelet rendelkezéseinek többé meg nem felelő kötelező érvényű tarifális felvilágosításra a 2913/92/EGK rendelet 12. cikke (6) bekezdésének rendelkezései értelmében még 60 napig lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1996. július 4-én.

a Bizottság részéről

Mario Monti

a Bizottság tagja

[1] HL L 156., 1996.6.29., 15. o.

[2] HL L 256., 1987.9.7., 1. o.

[3] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Anyagból (100 % pamut) készült ruhanemű, a test alsó részét fedi, deréktól a térd fölé ér, a két lábat külön-külön borítja, eleje nyílás nélküli, két oldalán zsebbel.A dereka gumiszalaggal, valamint az elejére varrt pánttal összehúzott, amely a bal oldalon levő csat segítségével állítható.A ruhaneműnek hamis (összevarrt) nadrághasítékja is van, balról jobbra átfedéssel (zárható nyíláshoz hasonlít). (Sortnadrág).(L. az 547. sz. fényképet.) | 62046290 | A besorolást a Kombinált Nómenklatúra 1. és 6. általános értelmezési szabályának rendelkezései, a 62. árucsoporthoz fűzött 8. megjegyzés, valamint a 6204, a 620462 és a 62046290 KN-kód megfogalmazása határozza meg. Sem a hamis nadrághasíték, sem a csat elhelyezése nem elégséges a termék férfi- vagy fiúruhaként való besorolásához. |

2.Két ruhanemű, kiskereskedelmi forgalomba hozatal céljából csomagolva, mely az alábbiakat tartalmazza: | | A besorolást a Kombinált Nómenklatúra 1. és 6. általános értelmezési szabályának rendelkezései, a XI. áruosztályhoz fűzött 13. megjegyzés, a 62. árucsoporthoz fűzött 5. megjegyzés az a) ruhanemű esetében, a 62. árucsoporthoz fűzött 8. megjegyzés, valamint a 6202, a 62029300, a 6210 és a 62104000 KN-kód megfogalmazása határozza meg. |

a)Könnyű, bő szabású ruhanemű, két különböző színű anyagból (szabad szemmel is látható 100 % nylon műanyag bevonattal), a test felső részét borítja, a comb középső részéig ér.Eleje cipzárral végig nyitható, a nyílás balról jobbra záródó védő hajtókája patentokkal záródik.A ruhanemű galléros, rávarrt gallérja magas, és kapucnis, a kapucni zsinórral szorosra húzható és a gallérban található zsebbe hajtogatható, hosszú ujjú, az ujja vége összehúzott, a ruhanemű elején két cipzárral záródó bevágott zseb van.A nyakánál, derekánál és az alján zsinórral is összehúzható, a gallérnál és az ujjak végén tépőzár van, a ruhanemű felső része részben bélelt (100 % nylon), a bal ujján rávarrt díszítés, a mellrészén hímzett embléma van.(Lásd az 545/A. sz. fényképet.) | 62104000 |

b)Bő szabású ruhanemű, két különböző színű anyagból (100 % nylon), a test felső részét borítja, a comb középső részéig ér, eleje cipzárral végig nyitható.Hosszú ujjú, az ujja végén kötött bordázattal, rávarrt velúr gallérral, az elején két, cipzárral záródó, bevágott zsebbel.Az elején hímzett embléma található, a derekán zsinórral összehúzható. Belül steppelt béléssel és belső zsebbel.(L. az 545/B. sz. fényképet.) | 62029300 |

A két ruhanemű külön-külön is hordható, illetve kombinálható a nyaknál levő tépőzár, az ujjak végénél levő belső patentok, illetve az elülső nyílás cipzárja segítségével. | |

3.Négy, textilanyagból készült termék (100 % pamut), mindegyiken azonos, díszítő nyomott mintával, kiskereskedelmi forgalomba hozatal céljából csomagolva az alábbiak szerint: | | A besorolást a Kombinált Nómenklatúra 1. és 6. általános értelmezési szabályának rendelkezései, az I. pontban szereplő készlet esetében a Kombinált Nómenklatúra értelmezésének 3. b) általános szabálya, valamint a 6211, a 621142, a 62114210, a 6302 és a 63026000 KN-kód megfogalmazása határozza meg. A kéztörlő nem ugyanazt a célt szolgálja, mint a készletben szereplő három termék, és ezért külön szükséges besorolni. (Lásd még a Harmonizált Rendszernek a nómenklatúra 3. b) általános értelmezési szabályának X. pontjához fűzött magyarázó megjegyzését.) |

I.Három összeillő árucikkből álló készlet, ugyanabból a kétfajta, többszínű nyomott mintás anyagból, melynek részei:a)egy hőszigetelő, textilszálas anyaggal párnázott, egyujjas kesztyű, akasztóval;(Lásd az 546/A. sz. fényképet.)b)egy hőszigetelő, textilszálas anyaggal párnázott, négyzet alakú edényfogó, akasztóval;(Lásd az 546/B. sz. fényképet.)c)egy kötény;(Lásd az 546/D. sz. fényképet.) | 62114210 |

II.Hurkos anyagból készült, két oldalán rojtozott, a másik két oldalán szegett kéztörlő.(Lásd az 546/C. sz. fényképet.) | 63026000 |

+++++ TIFF +++++

+++++ TIFF +++++

--------------------------------------------------